ກຸ່ມປົກປ້ອງສິດທິມະນຸດ ກ່າວວ່າ ຊາວບ້ານ 321 ຄົນຖືກສັງຫານ ໃນສາທາຣະນະຣັດປະຊາທິປະໄຕ Congo
ຂ່າວອື່ນໆ: ນາຍົກຣັຖມຸນຕີໄທເລີ້ມການເຈຣະຈາກັບພວກ ຜູ້ນຳປະທ້ວງຣັຖບານ; ຜູ້ນຳທະຫານມຽນມ້າ ເຕືອນຕ່າງ ປະເທດເຂົ້າແຊກແຊງການເລືອກຕັ້ງແຫ່ງຊາດ; ທະຫານ
ກຸ່ມປົກປ້ອງສິດທິມະນຸດກຸ່ມນຶ່ງໃນສະຫະຣັດກ່າວວ່າ ພວກກະບົດໃນ ປະເທດສາທາຣະນະຣັດປະຊາທິປະໄຕ Congo ໄດ້ສັງຫານພວກຊາວບ້ານຢ່າງນ້ອຍ 321 ຄົນ ໃນການສັງຫານໝູ່ ທ່ີບໍ່ໄດ້ມີລາຍງານໃຫ້ຊາບມາກ່ອນ ໃນ ເດືອນທັນວາປີແລ້ວນີ້ ໃນລາຍງານສະບັບນຶ່ງທີເປີດເຜີຍອອກໃນວັນອາທິດມື້ນີ້ ກຸ່ມປົກປ້ອງ ສິດທິມະນຸດ Human Rights Watch ກ່າວວ່າ ພວກກະບົດກຸ່ມ Lord’s Resistance Army ໄດ້ເລິ່ມອາລະວາດທຳການສັງຫານຜູ້ຄົນຢ່າງຂະໜານໃຫຍ່ເປັນເວລາ 4 ມື້ ໃນວັນທີ 14 ທັນວາຢູ່ໃນ 10 ໝູ່ບ້ານເປັນຢ່າງນ້ອຍໃນແຂວງ Haut Uele ໃນພາກຕາເວັນອອກ ສຽງເໜືອຂອງສະທາຣະນະຣັດປະຊາທິປະໄຕ Congo ກຸ່ມປົກປ້ອງສິດທິມະນຸດດັ່ງກ່າວເວົ້າຕື່ມວ່າພວກຊາວບ້ານສ່ວນຫລາຍ ທ່ີຖືກສັງຫານໝູ່ນັ້ນ ເປັນພວກຜູ້ຊາຍທ່ີຖືກມັດໄວ້ ແລະຖືກຟັນແທງດ້ວຍມີດພ້າ ແລະຖືກສັບກະໂຫລກຫົວຈົນມຸ່ນດ້ວຍຂວັນ  ແລະພວກ ທ່ີຕາຍໄປນັ້ນ ມີຮວມທັງເດັກນ້ອຍແມ່ຍິງຄົນນຶ່ງ ວັຍ3 ຂວບ ຊຶ່ງໄດ້ຖືກໄຟໄໝ້ຕາຍ ກຸ່ມປົກປ້ອງສິດທິມະນຸດ Human Rights Watch ກ່າວວ່າ ພວກ ກະບົດ LRA ຍັງໄດ້ລັກຈັບໂຕຜູ້ຄົນໄປຢ່າງນ້ອຍຕື່ມອີກ250 ຄົນຈາກ ໝູ່ບ້ານຕ່າງໆ ຮວມທັງເດັກນ້ອຍ80 ຄົນນຳ ກຸ່ມປົກປ້ອງສິດທິມະນຸດ ດັ່ງກ່າວເວົ້າວ່າ ພວກກະບົດໄດ້ບັງຄັບໃຫ້ພວກເດັກນ້ອຍຫລາຍຄົນໄປ ຂ້າພວກເດັກນ້ອນຄົນອື່ນໆອີກຫລາຍຄົນ ທ່ີຝ່າຝືນກົດລະບຽບຂອງ ພວກກະບົດນັ້ນ ນັກຄົ້ນຄວ້າຂັ້ນອາວຸໂສຂອງກຸ່ມປົກປ້ອງສິດທິມະນຸດ Human Rights Watch ກ່າວວ່າ ການສັງຫານໝູ່ຜູ້ຄົນຄັ້ງນີ້ ນັບວ່າເປັນການ ກະທຳຄັ້ງຊົ່ວຮ້າຍທ່ີສຸດ ຂອງພວກກະບົດກຸ່ມນີ້ ໃນປວັດສາດ 23 ປີ ຂອງກຸ່ມ ນາຍ Joseph Kony ຫົວໜ້າກຸ່ມກະບົດ LRA ເປັນບຸກຄົນທ່ີສານອາຊຍາກຳສາກົນ ຕ້ອງການໂຕທ່ີສຸດໃນຂໍ້ຫາອາຊຍາກັມສົງຄາມ ເຈົ້າໜ້າທ່ີອັງການສະ ຫະ ປະຊາຊາດທ່ານນຶ່ງໄດ້ຢືນຢັນກ່ຽວກັບການສັງ ຫາຜູ້ຄົນເປັນໝູ່ນີ້ ແລະກ່າວວ່າ ອົງການສະຫະປະຊາຊາດກຳລັງທຳການສືບສວນເຣື່ອງນີ້ຢູ່ ນາຍົກລັດຖະມົນຕີໄທ ທ່ານ ອະພິສິດ ເວດຊາຊິວະ ໄດ້ເລີ່ມທຳການ ເຈລະຈາກັບພວກຜູ້ນຳຂະ ບວນການທີ່ຕໍ່ຕ້ານລັດຖະບານ ຫລືທີ່ເອີ້ນວ່າ ພວກເສື້ອແດງ ທີ່ໄດ້ທຳການປະທ້ວງຢ່າງໃຫຍ່ໃນບາງກອກມາເປັນເວລາສອງອາທິດ ແລ້ວ ເພື່ອຮຽກຮ້ອງໃຫ້ມີການເລືອກຕັ້ງໃໝ່ ໃນຕອນກ່າວຄຳປາໄສທາງທີວີປະຈຳອາທິດ ໃນຕອນເຊົ້າຂອງວັນອາທິດມື້ນີ້ ທ່ານອະພິ ສິດກ່າວວ່າ ທ່ານຈະບໍ່ຍອມຖືກບັງຄັບໃຫ້ປະຊຸມກັບພວກສະນໜັບສະນໜຸນທ່ານທັກສິນ ຊິນນະວັດ ອະດີດນາຍົກລັດຖະມົນຕີທີ່ຖືກໂຄ່ນລົ້ມນັ້ນ ແຕ່ສອງສາມຊົ່ວໂມງຕໍ່ມາ ຫ້ອງການຂອງທ່ານອະ ພິສິດໄດ້ທຳການປະກາດພິເສດທາງທີວີ ບອກວ່າທ່ານພ້ອມແລ້ວທີ່ຈະ ພົບປະກັບແກນຜູ້ນຳພວກປະທ້ວງ ໃນຄວາມພະຍາຍາມເພື່ອກູ້ເອົາສັນ ຕິພາບຄືນມາ ແລະລົດຜ່ອນໂອກາດທີ່ອາດຈະເກີດຄວາມຮຸນແຮງນັ້ນ ການປະກາດທາງທີວີດັ່ງກ່າວ ມີຂື້ນຫລັງຈາກພວກປະທ້ວງຫລາຍໝື່ນ ຄົນ ໄດ້ບັງຄັບໃຫ້ພວກທະຫານຕ້ອງຖອນອອກຈາກເຂດປະວັດສາດເກົ່າຂອງບາງກອກ ເພື່ອຫລີກລ້ຽງການປະທະກັນເມື່ອວັນເສົາວານນີ້ ຜູ້ນຳຣັຖບານທະຫານມຽນມ້າເຕືອນບໍ່ໃຫ້ຕ່າງປະເທດແຊກແຊງເຂົ້າໃນ ການເລືອກຕັ້ງແຫ່ງຊາດ ຊຶ່ງກຳນົດຈະມີຂຶ້ນໃນທ້າຍປີນີ້ ແລະກ່າວວ່າພວກພັກການເມືອງຕ່າງໆ ກໍຄວນຈະຫລີກລ້ຽງການໂຄສະນາຫາສຽງ ເລືອກຕັ້ງທ່ີສ້າງຄວາມແຕກແຍກ ແລະໃສ່ຮ້າຍປ້າຍສີຊຶ່ງກັນແລະກັນ ນາຍພົນ Than Shwe ຜູ້ນຳອາວຸໂສຂອງມຽນມ້າ ກ່າວເຊັ່ນນີ້ຕໍ່ພວກ ທະຫານ13 ພັນຄົນໃນວັນເສົາວານນີ້ ຊຶ່ງເປັນວັນກອງທັບແຫ່ງຊາດຂອງມຽນມ້າ ທ່ີເມືອງ Naypyida ນະຄອນຫລວງດ້ານການປົກຄອງ ທ່ີຕັ້ງຢູ່ໃນເຂດສອກຫລີກຫ່າງໄກ ແລະທ່ານໄດ້ກ່າວວ່າ ການເລືອກ ຕັ້ງທ່ີວ່ານີ້ເປັນພຽງແຕ່ການເລີ້ມຕົ້ນຂອງຂັ້ນຕອນສົ່ງເສີມລະບອບປະ ຊາທິປະໄຕເທົ່ານັ້ນ ມຽນມ້າໄດ້ຢູ່ພາຍໃຕ້ການປົກຄອງຂອງຣັຖບານທະຫານມາຕັ້ງແຕ່ປີ 1962 ການເລືອກຕັ້ງເທ່ືອຫລ້າສຸດມີຂຶ້ນໃນປີ1990 ຊຶ່ງພັກສັນນິບາດ ແຫ່ງຊາດເພື່ອປະຊາທິປະໄຕພາຍໃຕ້ການນຳພາຂອງທ່ານນາງອອງ ຊານຊູຈີໄດ້ຊະນະການເລືອກຕັ້ງຢ່າງຂາດຮອຍ ແຕ່ພວກທະຫານບໍ່ຍອມປະໃຫ້ພັກຂອງທ່ານນາງຂຶ້ນຄອງອຳນາດ ທາງການທະຫານຟິລິບປິນກ່າວວ່າ ກຳລັງທະຫານໄດ້ບຸກເຂົ້າຍຶດເອົາຄ້າຍສຳຄັນຢູ່ໃນປ່າເລິກແຫ່ງນຶ່ງ ຂອງກຸ່ມຫົວຮຸນແຮງ ອາບູເຊຢັບ ໃນ ພາກໃຕ້ຂອງຟິລິບປິນ ແລະອາດໄດ້ສັງຫານພວກຫົວຮຸນແຮງຫລາຍຄົນ ຖະແຫລງການສະບັບນຶ່ງທີ່ອອກໃນວັນອາທິດມື້ນີ້ເວົ້າວ່າ ກຳລັງທະຫານ ທີ່ໜຸນຫລັງໂດຍປືນໃຫຍ່ ແລະຍົນເຮລິຄອບເຕີປະກອບອາວຸດ ໄດ້ຍຶດເອົາຄ້າຍດັ່ງກ່າວ ທີ່ຄວບຄຸມໂດຍນາຍ RADULLAN SAHIRON ຜູ້ບັນຊາການລະດັບສູງຄົນນຶ່ງຂອງກຸ່ມອາບູເຊຢັບ ຢູ່ເທິງເກາະໂຮໂລເມື່ອວັນສຸກຜ່ານມາ ຖະແຫລງການເວົ້າວ່າ ທະຫານຟິລິປປິນສອງຄົນ ໄດ້ຮັບບາດເຈັບແລະ ມືປືນຂອງກຸ່ມອາບູເຊຢັບຖືກຂ້າຕາຍ ຢ່າງໜ້ອຍ ນຶ່ງຄົນ ແລະບາດເຈັບອີກຫລາຍຄົນ ແຕ່ ທາງການທະຫານບໍ່ໄດ້ກ່າວເຖິງຊະຕາກຳຂອງນາຍ ຊາຮິຣອນ ແຕ່ຢ່າງໃດ ກຸ່ມອາບູຊາຢັບເປັນກຸ່ມທີ່ຖືກຖີ້ມໂທດໃສ່ວ່າ ທຳວາງລະເບີດຫລາຍໆ ບັ້ນ ແລະທຳການລັກພາຕົວພວກເຜີຍແຜ່ສາສນາຊາວຕ່າງປະເທດ ຊາວຄຣີສຕຽນ ແລະພວກທີ່ປຶກສາທະຫານອາເມລິກັນຫລາຍຄົນ ຫລັກເມືອງທີ່ສຳຄັນໆໃນ 125 ປະເທດ ໄດ້ມືດໄປຊົ່ວໄລຍະນຶ່ງໃນຄືນວັນເສົາວານນີ້ ເວລາມີການມອດໄຟເປັນເວລາ 1 ຊົ່ວໂມງ ໃນຊ່ວງເວລາທີ່ວ່າ Earth Hour ໃນການປະຕິບັດຕາມຄຳຮຽກຮ້ອງຂອງ ໂລກ ເພື່ອໃຫ້ມີການເຄື່ອນໄຫວຫາທາງແກ້ໄຂການປ່ຽນແປງຂອງດິນຟ້າອາກາດນັ້ນ ປະຊາຊົນຫລາຍຮ້ອຍລ້ານຄົນໃນຫລາຍພັນຫົວເມືອງ ໄດ້ຖືກຂໍຮ້ອງ ໃຫ້ມອດໄຟທ່ີບໍ່ຈຳເປັນ ຢູ່ຕາມຫລັກເມືອງ ສະຖານທີ່ປວັດສາດ ຫ້ອງ ການທຸຣະກິດແລະບ້ານເຮືອນຕ່າງໆເປັນເວລາ 1 ຊົ່ວໂມງ ນັບແຕ່ 8:30 ຫາ 9:30 ແລງວານນີ້ ຕາມເວລາໃນທ້ອງຖິ່ນຂອງເຂດເວລ ຂອງປະເທດໃຜລາວ ປີນີ້ວ່າເປັນປີທີ4ຂອງ EARTH HOUR ຫລືການມອດໄຟເປັນເວລາ ນຶ່ງຊົ່ວໂມງ ທ່ີຈັດຂຶ້ນໂດຍກອງທຶນສະຫງວນສັດປ່າ ທ່ີກ່າວວ່າ ການປະກອບສ່ວນໃນວັນມອດໄຟນຶ່ງຊົ່ວໂມງປີນີ້ ໄດ້ເພ່ີມຂຶ້ນຢ່າງຫລວງ ຫລາຍຈາກປີ2009 ຜ່ານມາ ເວລາມີພຽງ 88 ປະເທດເຂົ້າຮ່ວມນຳ ນັ້ນ ນຶ່ງໃນບັນດາຮ່ອງ ຮອຍທ່ີແນ່ນອນ ທ່ີສະແດງໃຫ້ເຫັນວ່າລະດູບານໃໝ່ ໄດ້ມາຮອດແລ້ວທ່ີກຸງວໍຊິງຕັນດີຊີນັ້ນ ກໍຄື ບຸນສລອງດອກສະກຸຣະຫລື Cherry Blossom Festival ກຳລັງຈະມີຂຶ້ນໃນນະຄອນຫລວງຂອງສະຫະຣັດ ບຸນສລອງດອກສະກຸຣະເປັນເວລາສອງອາທິດ ໄດ້ເລີ້ມຂຶ້ນໃນວັນເສົາ ວານນີ້ ຊຶ່ງປີນີ້ເປັນຂີດໝາຍຄົບຮອບ 98 ປີຂອງການນຳເອົາຕົ້ນສະກຸ ຣະຊຸດທຳອິດເຂົ້າມາສະຫະຣັດ ແລະມີຂຶ້ນພ້ອມໆກັນກັບໄລຍະເວລາທ່ີດອກສະກຸຣະເລີ້ມບານຢູ່ໃກ້ໆກັບບໍລິເວນສະໜາມຫລວງຂອງວໍຊິງຕັນ ໃນວັນທີ 27 ເດືອນມີນາ ປີ1912ມື້ລາງສັດຕີຫມາຍເລກນຶ່ງ Helen Taft ພັນລະຍາຂອງມື້ລາງປະທານາທິບໍດີ William Taft ຮ່ວມກັບ ພັນລະລາຂອງມື້ລາງເອກອັກຄະຣັດຖະທູດຍີ່ປຸ່ນປະຈຳສະຫະຣັດໄດ້ ພາກັນປູກຕົ້ນສະກຸຣະ 2 ຕົ້ນທຳອິດ ໃນຈຳນວນຫລາຍໆຕົ້ນທີ່ຍີ່ປຸ່ນ ສົ່ງມາໃຫ້ເປັນຂອງຂວັນແກ່ສະຫະຣັດ ແຕ່ບຸນສລອງດອກສະກຸຣະຄັ້ງທຳອິດ ບໍ່ໄດ້ມີຂຶ້ນຈົນຮອດປີ 1935